<classify> HALMASHAURI ya Jiji la Dar es Salaam imetenga Sh bilioni 1.39 kwa ajili ya kukamilisha ujenzi na ukarabati madarasa 52 katika shule mbalimbali za sekondari jijini humo.Akizungumza na waandishi wa habari katika ziara ya kutembelea miradi inayotekelezwa na jiji katika Shule ya Sekondari ya Dodoma, Mkurugenzi wa jiji la Dodoma, Godwin Kunambi alisema fedha hizo zinatokana na mapato ya ndani.Alisema licha ya kujenga madarasa ya kisasa ambayo sakafu yake itawekwa marumaru badala ya sakafu ya saruji, pia wameanza ujenzi wa maabara za kisasa 45 katika shule zote zilizopo ndani ya jiji hilo.Tumeshaanza ujenzi wa maabara za kisasa 45 ambapo kila moja itagharimu Sh milioni 60 na zitakamilika mwishoni mwa mwezi huu mwaka huu,alisema. Aidha, akizungumzia uhaba wa maabara uliokuwepo katika shule hizo, Kunambi alisema halmashauri ya jiji ina upungufu wa maabara 111, hivyo ujenzi huo utasaidia kupunguza uhaba wa maabara hizo katika jiji hilo.Akizungumza Mkuu wa Shule ya Sekondari ya Dodoma, Amani Mfaume aliishukuru serikali kwa kuwajengea maabara mbili za kidato cha tano na cha sita. Naye mwanafunzi wa kidato cha tano, Doreen Packshad alisema anaishukuru serikali kwa kuona umuhimu wa kuwajengea maabara za kisasa pamoja na madarasa.  <topic>: kitaifa 